# Hea koostööpartner!

Tervise- ja Heaolu Infosüsteemide Keskus teeb Teile käesolevaga ettepaneku esitada pakkumus toidukaupade hankes.

# Üldised nõuded

* 1. Teenuse sisu ja osutamise tingimused on kirjeldatud pakkumuskutses ja lisades tehniline kirjeldus ja raamlepingu projektis.
	2. Pakkumuse esitamisega kinnitab pakkuja, et
		1. nõustub kõigi hanke alusdokumentides kirjeldatud tingimustega ja kohustub teostama hangitava töö hankija poolt kirjeldatud tingimustel. Alternatiivsete pakkumuste esitamine ei ole lubatav;
		2. tal on hankelepingu täitmiseks vajalikud intellektuaalse omandi õigused;
		3. pakkumus on jõus minimaalselt 90 kalendripäeva alates pakkumuste esitamise tähtajast;
		4. tema osas puuduvad RHS § 95 lg 1 sätestatud kõrvaldamise alused. Kui hankijale saavad sellised kõrvaldamise alused teatavaks, on hankijal õigus pakkuja menetlusest kõrvaldada ja sellise pakkujaga hankelepingut mitte sõlmida;
		5. allkirjastab hankelepingu 3 tööpäeva jooksul alates allkirjastamiseks saatmisest.
	3. Vajadusel märgib pakkuja, milline osa pakkumusest on tema ärisaladus. Kui pakkuja ei ole ärisaladust määranud, eeldab hankija, et pakkumuses ärisaladust ei sisaldu.
	4. Hankija avab pakkumused pakkumuste esitamise tähtaja saabumise järel ja kontrollib esmalt pakkumuste vastavust ja seejärel hindab vastavaid pakkumusi, tunnistades edukaks ühe hindamise tulemusena edukaima pakkuja.

# Vastavustingimused

* 1. Pakkumus tunnistatakse vastavaks, kui see on kooskõlas kõikide hankedokumentides esitatud tingimustega.
	2. Hankija võib pakkujalt vastavuse tuvastamiseks küsida pakkumuse kohta täiendavaud selgitusi, millele pakkuja kohustub hiljemalt 3 tööpäeva jooksul vastama.
	3. Hankija võib vastavaks tunnistada pakkumuse, milles ei esine olulisi sisulisi kõrvalekaldumisi hankedokumentides esitatud tingimustest.
	4. **Pakkumuse osana tuleb esitada:**
		1. **Täidetud maksumusvorm (lisa 1);**
		2. **Teenuse osutamise kirjeldus ja toimimine;**
		3. **Lepingusse lisatavate kontaktide nimekiri ja allkirjastaja informatsioon.**

# Pakkumuste hindamine

* 1. Hankija hindab vastavaks tunnistatud pakkumusi.
	2. Edukaks tunnistatakse ja hankeleping sõlmitakse ühe enim väärtuspunkte saanud pakkumuse esitajaga. Kui pakkumuse esitab vaid üks pakkuja, siis hinnatakse vastvataks tunnistatud pakkumust automaatselt maksimumpunktidega.
	3. Pakkumusi hinnatakse järgnevate hindamiskriteeriumide alusel:

|  |  |
| --- | --- |
| **Hindamiskriteeriumi nimetus** | **Hindamiskriteeriumi suhteline osakaal väärtuspunktides** |
| Näidisostukorvi maksumus | 50 |
| Allahindluse protsent | 50 |

* 1. **Näidisostukorvi maksumus – 50 väärtuspunkti**
		1. Punktide andmine toimub väärtuspunktide (Merit Point System) meetodil. Madalaima ostukorvi hinna pakkumusele antakse maksimaalne arv, s.o 50 punkti. Teistele pakkumustele antakse punkte proportsionaalselt vähem (“hindamiskriteeriumi väärtuspunktid” = „maksimaalne arv väärtuspunkte (50)“ x “kõige väiksem pakutud maksumus” / “pakkumuse maksumus“). Maksumus esitatakse täpsusega kaks kohta peale koma, keelatud on esitada negatiivse väärtuse või 0-hinnaga pakkumusi ning maksumus ei tohi olla eksitav. Esitatud maksumus peab sisaldama kõiki hankijale kaasnevaid kulutusi.
	2. **Allahindluse protsent – 50 väärtuspunkti**
		1. Punktide andmine toimub väärtuspunktide (Merit Point System) meetodil. Suurima allahindlusprotsendi pakkumusele antakse maksimaalne arv, s.o 50 punkti. Teistele pakkumustele antakse punkte proportsionaalselt vähem (“hindamiskriteeriumi väärtuspunktid” = „minimaalne arv väärtuspunkte (50)“ x “kõige kõrgeim pakutud maksumus” / “pakkumuse maksumus“). Protsent esitatakse täpsusega kaks kohta peale koma, keelatud on esitada negatiivse väärtusega. Esitatud allahindluse protsent kehtib kogu lepingu perioodi jooksul.
	3. Võrdsete pakkumuste puhul selgitatakse edukas pakkuja loosi teel, mille juures viibimist pakkuja esindajale soovi korral võimaldatakse.

# Pakkumuste tagasi lükkamine ja menetluse kehtetuks tunnistamine

* 1. Hankija lükkab tagasi ja jätab hindamata pakkumuse(d):
		1. mis ei vasta hankedokumentides esitatud ühele või mitmele tingimusele või pakkumusest või selgitustest ei ole võimalik üheselt tuvastada pakkumuse vastavust või pakkuja on esitanud tõele mittevastavaid andmeid;
		2. mis ei ole esitatud tähtaegselt.
	2. Hankija võib põhjendatud vajadusel omal algatusel hankemenetluse kehtetuks tunnistada. Põhjendatud vajaduseks võib olla eelkõige, kuid mitte ainult:
		1. vajadus lepingu eset olulisel määral muuta;
		2. menetluse läbiviimise aluseks olevad tingimused on oluliselt muutunud ja seetõttu osutub lepingu sõlmimine mittevajalikuks või võimatuks;
		3. menetluses ilmnenud ebakõlasid ei ole võimalik kõrvaldada ega menetlust seetõttu ka õiguspäraselt lõpule viia.

# Pakkumuse esitamine

* 1. **Pakkumuse esitamise tähtaeg on 27.05.2025 kell 12:00**.
	2. Pakkumuse palume esitada eesti keeles e-posti aadressile **hanked@tehik.ee**.
	3. Hanke alusdokumentide, hankelepingu projekti ja nendega seonduva lisainfo saamiseks palume pöörduda enne pakkumuste esitamise tähtaega Tervise ja Heaolu Infosüsteemide Keskuse poole aadressil **hanked@tehik.ee****.**

# Pakkumuskutse lisad

**Lisa 1**

**Allahindluse protsent: \_\_%**

**Maksumusvorm - näidisostukorv**

|  |  |  |
| --- | --- | --- |
|  | **Maksumus km-ta (€)** | **Maksumus km-ga (€)** |
| Pakitee piparmündi maitseline: Teekotikesed suurusega 1,5-2g/tk on pakendatud fooliumisse või paberisse, mis omakorda on pakendatud karpidesse. Karbis 20-25 teekotikest. Teekotikesed peavad olema nööriga. |  |  |
| Piim 1L pakis, 2,5%, tetrapakk |  |  |
| Suhkur 1000g pakis |  |  |
| Küpsised: Magusad, täidiseta, 250g, +/- 50g pakendis, toodetud Eestis. |  |  |
| Küpsised: Soolased, 250g, +/-50g pakendis, toodetud Eestis. |  |  |
| Karboniseeritud vesi: 0,33L, +/- 0,17L, maitsestamata, klaastaaras |  |  |
| Karboniseerimata vesi: 0,33L, +/- 0,17L, maitsestamata, klaastaaras |  |  |
| **Kokku:** |  |  |